**Zmluva o poskytovaní servisných služieb**

uzavretá podľa ust. § 269 ods. 2 a nasl. Obchodného zákonníka č. 513/1991 Zb. v znení neskorších predpisov medzi zmluvnými stranami:

**Objednávateľ:**

Slovenská konsolidačná, a.s.

so sídlom: Cintorínska 21, 814 99 Bratislava

IČO: 35 776 005

IČ DPH: SK 2021483585

zapísaná v Obchodnom registri Mestského súdu Bratislava III, oddiel: Sa, vložka č. 2257/B

zastúpená: Mgr. Peter Egry, predseda predstavenstva

a JUDr. Denisa Vargová, podpredseda predstavenstva

(ďalej len „objednávateľ“)

**Poskytovateľ:**

....................

so sídlom: ......................

IČO : .......................

IČ DPH : ..............................

Bankové spojenie (názov banky): .................................

IBAN: ...............................

zapísaná v Obchodnom registri .................... súdu ......................., oddiel: ...., vložka č. ..../.

zastúpená: ...............................

(ďalej len „poskytovateľ“)

(objednávateľ a poskytovateľ ďalej spolu aj ako „zmluvné strany“)

**Čl. I**

**Predmet zmluvy**

1. Predmetom tejto zmluvy je záväzok poskytovateľa poskytovať pre objednávateľa riadne a včas, v súlade s touto zmluvou, úplnú riešiteľskú a prevádzkovú podporu pri používaní informačného systému na identifikáciu osôb „Aktion.NEXT“ špecifikovanú v čl. II tejto zmluvy (ďalej len „servisné služby“) a záväzok objednávateľa zaplatiť poskytovateľovi dohodnutú cenu za poskytnuté servisné služby.

**Čl. II**

**Práva a povinnosti zmluvných strán**

1. Informačný systém na identifikáciu osôb „Aktion.NEXT“ (ďalej aj „informačný systém „Aktion.NEXT“) bol objednávateľovi dodaný na základe Zmluvy o dielo zo dňa 24.5.2018 uzatvorenej so spoločnosťou ARBE, s.r.o.

Servisné služby podľa tejto zmluvy zahŕňajú nasledovné činnosti poskytovateľa, týkajúce sa informačného systému „Aktion.NEXT“:

1. aktualizácia aplikácií na serverovej aj klientskej časti informačného systému „Aktion.NEXT“ v produkčnom prostredí,
2. vykonávanie jednoduchších úprav v softvéri alebo nastavovanie parametrov softvéru podľa požiadaviek personálneho oddelenia,
3. vykonávanie servisu na zariadeniach systému (dochádzkové terminály, napájacie zdroje, akumulátory, kabeláž, IP prevodníky) do 3 pracovných dní, opráv alebo iných úprav na zariadeniach podľa požiadaviek objednávateľa v sídle objednávateľa,
4. vzdialený servis v prípade poruchy informačného systému „Aktion.NEXT“ s reakciou do 24 hodín od nahlásenia ak je informačného systému „Aktion.NEXT“ nefunkčný a nie je možné s ním pracovať,
5. zabezpečenie a vykonávanie technickej podpory Helpdesk pre informačný systému „Aktion.NEXT“ a užívateľov formou vzdialenej podpory cez remote desktop,
6. zabezpečenie servisu súvisiaceho s prevádzkou, obsluhou a údržbou zariadení hardware a software informačného systému „Aktion.NEXT“.

2. Servisné služby bude poskytovateľ vykonávať vo vopred dohodnutom termíne alebo na základe výzvy objednávateľa.

3. Objednávateľ sa zaväzuje poskytovateľovi platiť riadne a včas cenu za poskytované služby dohodnutú v čl. III tejto zmluvy.

4. Objednávateľ umožní poskytovateľovi prístup k zariadeniam informačného systému „Aktion.NEXT“ a jeho celej dokumentácii a ku každému originálnemu balíku softvéru informačného systému „Aktion.NEXT“, ktorý objednávateľ používa.

5. Objednávateľ nesmie povoliť akýkoľvek zásah do zariadení a softvéru inému dodávateľovi alebo inej osobe, teda ani zamestnancom a ostatným zástupcom objednávateľa bez vedomia poskytovateľa.

6. Objednávateľ neposkytne poskytovateľovi osobné údaje svojich zamestnancov, ktoré sú spracúvané v informačného systému „Aktion.NEXT“.

7. Objednávateľ je povinný oznámiť a konzultovať s poskytovateľom všetky plánované zmeny, ktoré môžu mať vplyv na informačného systému „Aktion.NEXT“ a nesmie žiadnu túto zmenu uskutočniť bez súhlasu poskytovateľa.

**Článok III**

**Cena a platobné podmienky**

1. Cena za poskytovanie servisných služieb, ktoré sú predmetom tejto zmluvy, uvedená v bode 2. tohto článku zmluvy je stanovená v zmysle ustanovenia § 3 zákona č. 18/1996 Z.z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov, ako cena konečná, maximálna a nemenná, ktorá zahŕňa všetky náklady súvisiace s predmetom tejto zmluvy a pokrýva všetky zmluvné záväzky a rozsah predmetu plnenia určený v tejto zmluve.

2. Zmluvné strany sa dohodli, že objednávateľ zaplatí poskytovateľovi za poskytovanie servisných služieb, ktoré sú predmetom tejto zmluvy, mesačne sumu ............. eur bez dane z pridanej hodnoty (DPH), na základe faktúr poskytovateľa. Zmluvné strany sa dohodli, že celková cena, ktorú zaplatí objednávateľ poskytovateľovi za servisné služby podľa tejto zmluvy počas doby jej trvania, nepresiahne sumu ............. eur bez DPH.

3. Poskytovateľ vystaví objednávateľovi mesačne jednu faktúru. Súčasťou faktúry bude aj príslušná daň z pridanej hodnoty (DPH). Ak poskytovateľ v čase uzavretia zmluvy nie je platiteľom DPH, zmluvné strany sa dohodli, že v prípade, ak by sa poskytovateľ počas trvania tejto zmluvy stal platiteľom DPH, platí, že dohodnutá cena podľa bodu 2. tejto zmluvy je konečná, tzn. vrátane DPH.

4. Splatnosť faktúry riadne vystavenej v súlade s bodom 3. tohto článku je 30 dní od dňa jej doručenia objednávateľovi. Faktúra sa považuje za uhradenú odpísaním dlžnej sumy z účtu objednávateľa v prospech účtu poskytovateľa.

5. Poskytovateľ je povinný uvádzať vo faktúre všetky náležitosti daňového dokladu. V prípade, ak faktúra nespĺňa náležitosti podľa predchádzajúcej vety, má objednávateľ právo vrátiť faktúru bez úhrady poskytovateľovi na doplnenie a opravu. Po doručení opravenej faktúry platí bod 4. tohto článku tejto zmluvy.

6. Poskytovateľ doručí faktúry podľa tejto zmluvy na adresu objednávateľa uvedenú v záhlaví tejto zmluvy.

7. Poskytovateľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zákon č. 215/2019“) mu vznikne povinnosť vydávať, okrem faktúry podľa tohto článku tejto zmluvy, aj zaručenú elektronickú faktúru podľa zákona   
č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od poskytovateľa, okrem faktúry podľa tohto článku tejto zmluvy, aj zaručenú elektronickú faktúru, ktorú bude povinný vydávať poskytovateľ podľa zákona   
č. 215/2019.

**Článok IV**

**Doba plnenia**

1. Táto zmluva sa uzatvára na dobu určitú – na dobu 48 mesiacov odo dňa účinnosti tejto zmluvy; pred uplynutím dohodnutej doby jej trvania táto zmluva zanikne vyčerpaním celkovej ceny uvedenej v čl. III bod 2. veta posledná tejto zmluvy.

2. Každá zmluvná strana je oprávnená od zmluvy odstúpiť pokiaľ druhá zmluvná strana podstatným spôsobom, alebo opakovane poruší svoje záväzky vyplývajúce z tejto zmluvy a tieto neodstráni ani v náhradnom termíne. Márnym uplynutím tejto lehoty a neodstránením závadného stavu vzniká zmluvný dôvod k odstúpeniu od zmluvy. Odstúpením od zmluvy zmluva zaniká v okamihu doručenia písomného vyhotovenia odstúpenia druhej zmluvnej strane.

3. Každá zmluvná strana môže vypovedať zmluvu aj bez udania dôvodu, a to s výpovednou lehotou 2 mesiace. Výpoveď musí byť písomná, inak je neplatná a musí byť doručená druhej zmluvnej strane. Výpovedná lehota začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.

4. Túto zmluvu je možné ukončiť aj písomnou dohodou zmluvných strán.

**Článok V**

**Povinnosť mlčanlivosti a súčinnosť**

1. Zmluvné strany sa dohodli, že všetky skutočnosti, informácie a údaje, ktoré sa zmluvné strany dozvedeli v súvislosti s touto zmluvou, sú informáciami, o ktorých sú zmluvné strany povinné zachovávať mlčanlivosť, ak ďalej nie je dohodnuté inak. Tento záväzok mlčanlivosti platí aj po zániku tejto zmluvy.

2. Za porušenie povinnosti zachovávať mlčanlivosť ohľadne informácií podľa tohto článku zmluvy sa nepokladá zverejnenie zmluvy v Centrálnom registri zmlúv vedenom Úradom vlády Slovenskej republiky, upravené v článku VI tejto zmluvy, ani iné sprístupnenie informácií podľa zákona č. 211/2000 Z. z. a tiež ani použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo zmluvy.

3. Kontaktné osoby objednávateľa vo veciach tejto zmluvy:

...........................@konsolidacna.sk, tel. ...............................

Zodpovedný pracovník: ......................................

4. Kontaktné osoby poskytovateľa vo veciach tejto zmluvy:

..............@................., tel. .......................

Zodpovedný pracovník: .....................

**Článok VI**

**Záverečné ustanovenia**

1. Túto zmluvu je možné meniť a dopĺňať len písomnými dodatkami podpísanými oboma zmluvnými stranami.

2. Táto zmluva nadobudne platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky (ďalej len „Centrálny register zmlúv“) v súlade s ust. § 47a ods. 1 zákona č. 40/1964 Zb. Občiansky zákonník v znení neskorších predpisov. V zmysle ust. § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov bude táto zmluva zverejnená objednávateľom v Centrálnom registri zmlúv.

3. Vo veciach neupravených touto zmluvou sa právne vzťahy založené zmluvou spravujú príslušnými ustanoveniami všeobecne záväzných právnych predpisov Slovenskej republiky.

4. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá platnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto zmluvy, pokiaľ pri uzatváraní tejto zmluvy zmluvné strany túto otázku brali do úvahy.

5. Zmluvné strany vyhlasujú, že si túto zmluvu pozorne prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpísali.

6. Táto zmluva je vyhotovená v slovenskom jazyku v dvoch rovnopisoch s platnosťou originálu, po jednom pre každú zmluvnú stranu.

V Bratislave, dňa:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Peter Egry JUDr. Denisa Vargová

predseda predstavenstva podpredseda predstavenstva

Slovenská konsolidačná, a.s. Slovenská konsolidačná, a.s.

V Bratislave, dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

..........................................